مَتّیٰ 9
9-نجی باب
عیسی بیر فِلِجی شِفا بِریَر
مَرقُس 2:1-12؛ لوقا 5:17-26
1سُنگرا عیسی قاییقا میندی-ده، بِیلِکی کِنارا گِچیپ، اُز شَهرینه گِلدی. 2بیرنَچه آدام اُنونگ یانینا دوشِکده یاتان بیر فِلِجی گِتیردیلِر. عیسی اُلارینگ ایمانینی گُرِنده، فِلِجه: «اُغلوم، خاطیرجِم بُل، سِنینگ گونَهلِرینگ باغیشلاندی» دییدی. 3شُندا بیرنَچه دین عُلَمالار ایچلِریندِن: «بو آدام خودایا دیل یِتیریَر» دییدیلِر. 4اِمّا عیسی اُلارینگ فیکرلِرینی بیلیپ: «نَمه اوچین یورِگینگیزَه تِلِکه فیکرلِر گِتیریَرسینگیز؟ 5هایسینی آیتماق آنگسات، ”گونَهلِرینگ باغیشلاندی“ دییمِکمی یا-دا ”تور-دا، یُری“ دییمِک؟ 6اِمّا سیز اینسان اُغلونینگ یِر یوزونده گونَهلِری باغیشلاماغا-دا ایختییارینینگ باردیغینی بیلیپ قُیونگ» دییدی. سُنگرا اُل فِلِجه: «سانگا دیییَرین، تور، دوشِگینگی آل-دا، اُیونگه گیت» دییدی. 7اُل هِم یِریندِن توردی-دا، اُیونه گیتدی. 8مونی گُرِن جِماغات حایران قالدیلار. اُلار اینسانا شِیله ایختییاری بِرِن خودایا شوکور اِتدیلِر.
مَتّیٰ شَگیرتلِره قُشولیار
مَرقُس 2:13-17؛ لوقا 5:27-32
9عیسی شُل یِردِن گِچیپ باریارقا، مالییات آلیپ اُتوران مَتّیٰنی گُروپ، اُنگا: «مِنینگ ایزیما دوش» دییدی. اُل هِم توروپ، اُنونگ ایزینا دوشدی. 10عیسی مَتّیٰنینگ اُیونده ساچاق باشیندا اُتیرقا، نَچَه مالییات آلیانچیلار، گونَهکَرلِر گِلیپ، عیسی و اُنونگ شَگیرتلِری بیلِن بیله ایییپ-ایچدیلِر. 11فَریسیلِر مونی گُروپ، اُنونگ شَگیرتلِریندِن: «نَمه اوچین سیزینگ اُستادینگیز مالییات آلیانچیلار و گونَهکَرلِر بیلِن بیله ناهار ایییَر؟» دیییپ سُرادیلار. 12عیسی مونی اِشیدیپ: «طِبیب ساغ آداملارا دَل-ده، مِریضلِره گِرِکدیر. 13- یُنه سیز گیدینگ-ده ”مِن قربانلیق دَل-ده، رِحمدارلیق ایسلِیَرین“ دییِن سُزونگ مَعنیسینی اُورِنینگ، سِبَبی مِن دُغری آداملاری دَل-ده، گونَهکَرلِری توبا چاغیرماغا گِلدیم» دییدی.
آرازا بارادا سُراق
مَرقُس 2:18-22؛ لوقا 5:33-39
14سُنگرا یحیانینگ شَگیرتلِری عیسانینگ یانینا گِلیپ: «نَمه اوچین بیز و فَریسیلِر آرازا توتیاریس-دا، سِنینگ شَگیرتلِرینگ آرازا توتمایارلار؟» دیییپ سُرادیلار. 15عیسی اُلارا: «داماد یانلارینداقا، اُندا-دا طُویونگ میهمانلاری، یاس توتارمی؟ اِمّا دامادی اُلاردان آلینجاق گونلِری گِلِر، شُندا اُلار آرازا توتارلار. 16هیچ کیم کُنه لِباسا تَزه پارچادان یاما سالماز، سِبَبی سالنان یاما کُنه لِباسدان قُپوپ، ییرتیق یِری خاص بیدِرِک بُلوپ گُرنِر. 17هیچ کیم تَزه شِرابی کُنه مِشیکلِره قویماز. بِیتسه، مِشیکلِر یاریلیپ، شِراپ دُکولِر و مِشیکلِر هِم ضایالانار. تَزه شِراپ تَزه مِشیکلِره قویولیاندیر، شِیدیپ، ایکیسی هِم قاوی ساقلانیاندیر» دیییپ جُغاپ بِردی.
دیرِلِن قیز و شِفا تاپان آیال
مَرقُس 5:21-43؛ لوقا 8:40-56
18عیسی اُلارا بو زاتلاری آیدیپ دورقا، بیر کِنیسهنینگ باشلیغی گِلیپ، اُنونگ آیاغینا ییقیلدی. اُل: «مِنینگ قیزیم یانگجا اُلدی، اِمّا سِن گِلیپ، اِلینگی اُنونگ اوستونده قُیسانگ، اُل دیرِلِر» دییدی. 19عیسی توروپ، شَگیرتلِری بیلِن بیله اُل آدامینگ ایزینا دوشوپ گیتدی.
20شُل واقت اُن ایکی ییلدان بَری قان آقما مِریضچیلیکدِن خُرلوق چِکیَن بیر آیال عیسانینگ آرقا طارافیندان گِلیپ، اُنونگ دُنونا اِلینی دِگیردی. 21اُل ایچیندِن: «دینگه گِیمینه اِلیمی دِگیرسِم-ده شِفا تاپاریم» دیییَردی. 22عیسی اُورولیپ، اُنی گُردی-ده: «اِی قیز، خاطیرجِم بُل، ایمانینگ سانگا شِفا بِردی» دییدی. آیال شُل واقتینگ اُزونده شِفا تاپدی.
23عیسی یُلباشچینینگ اُیونه گِلِنده، یاس توتیانچیلاری، قالماغال اِدیشیپ دوران جِماغاتی گُروپ، 24اُلارا: «آیریلینگ، قیز اُلِنُق، یِکه اوقلاپ یاتیر» دییدی. اُلار عیسانینگ اوستوندِن گولدولِر. 25جِماغات داشاری چیقاریلاندان سُنگ، عیسی ایچِری گیریپ، قیزینگ اِلیندِن توتدی، قیز هِم آیاغا قالدی. 26بو خابار اُل اِطرافینگ هِمّه یِرینه یایرادی.
عیسی ایکی کُر بیلِن بیر لالی شِفا بِریَر
27عیسی اُل یِردِن گِلیَرکَه، ایکی کُر آدام: «اِی، داوود اُغلی! بیزه رِحم اِت!» دیییپ قیغیریشیپ، اُنونگ ایزینا دوشدولِر. 28عیسی اُیه گیرِنده، کُرلِر اُنونگ یانینا گِلدیلِر. عیسی اُلاردان: «مِنینگ بو ایشی باشارجاغیما اینانیارسینگیزمی؟» دیییپ سُرادی. اُلار هِم اُنگا: «اینانیاریس، آقام!» دیییپ جُغاپ بِردیلِر. 29شُندا عیسی اُلارینگ گُزلِرینه اِلینی دِگریپ: «سیزه ایمانینگیزا گُرَه بُلسون!» دییدی، 30شو واقتدا اُلارینگ گُزلِری آچیلدی. عیسی: «خاباردار بُلونگ، مونی هیچ کیم بیلمِسین» دیییپ، اُلارا قاتی تابشیردی. 31اِمّا اُلار چیقان واقتلارینا، عیسانینگ اِدِن بو یاغشیلیغی باراداقی خاباری اِطرافینگ هِمّه یِرینه یایراتدیلار.
32اُلار گیدیپ باریارقالار، دیوانا بیر لال آدامی عیسانینگ یانینا گِتیردیلِر. 33جین کُولاندان سُنگ، لال آدام کِپلِمَگه باشلادی. جِماغات گِنگ قالیپ: «اسرائیلدا هیچ هاچان بِیله زات گُرلِن دَلدیر» دیییشدی. 34اِمّا فَریسیلِر: «اُل جینلاری، جینلارینگ رِییسینینگ کُمِگی بیلِن کُووپ چیقاریار» دیییشدیلِر.
حاصیل بُل، ایشچی آز
35عیسی شَهرلِر و اُبالارینگ بارینی آیلانیپ، اُل یِردَکی کِنیسهلِرده تَعلیم بِریَردی. آسمانینگ پاتیشاهلیغی حاقدَکی خوش خاباری واغیظ اِدیپ، هِر هیلی دِرتلِره و مِریضچیلیکلِره شِفا بِریَردی. 36عیسی جِماغاتی گُروپ، اُلارا یورِگی آویدی، سِبَبی اُلار چُپانسیز قُیونلار یالی پیتیراپدی و پِریشانحالدیلار. 37شُندا عیسی شَگیرتلِرینه: «حاصیل بُل، یُنه ایشچی آز. 38شُنونگ اوچین هِم اُز حاصیلینی ییغماغا ایشچی ایبِرِر یالی، حاصیل اِیهسینه یالبارینگ» دییدی.
knc_Arab kas_Arab knc_Arab knc_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab